* NACRT

Na temelju članka 12. Zakona o ustanovama ("Narodne novine", broj 76/93, 29/97, 47/99, 35/08 i 127/19), i članka 17. stavka 1. Zakona o muzejima ("Narodne novine", broj 61/18 i 98/19) i članka 37. Statuta Grada Šibenika ("Službeni glasnik Grada Šibenika", broj 2/21), Gradsko vijeće Grada Šibenika, na sjednici, od 2022. godine, donosi

**ODLUKU**

**o izmjenama i dopunama Odluke o statusu, djelatnostima i ustrojstvu**

**Muzeja Grada Šibenika**

**Članak 1.**

U cijeloj Odluci o statusu, djelatnostima i ustrojstvu Muzeja Grada Šibenika (Službeni vjesnik Šibensko-kninske županije, broj 10/02 i "Službeni glasnik Grada Šibenika", broj 3/12, 9/13 i 2/16) riječi: *„muzejsko vijeće“,* zamjenjuju se riječima: *„upravno vijeće“* u odgovarajućem padežu i broju.

**Članak 2.**

U točki 8. iza riječi:“ „Murter“ dodaje se tekst: „-Kornati“

**Članak 3.**

U točki 10. iza riječi : „službu“ dodaju se riječi: „u okviru Sustava muzeja Republike Hrvatske.“

**Članak 4.**

Točka 11. mijenja se i glasi:

„Tijela Ustanove su:

* Upravno vijeće,
* ravnatelj i
* Stručno vijeće.“

**Članak 5.**

Točka 12. mijenja se i glasi:

„Upravno vijeće Muzeja ima pet članova.

Tri člana Upravnog vijeća imenuje osnivač iz reda istaknutih kulturnih, javnih, znanstvenih djelatnika, pravnih, ekonomskih i financijskih stručnjaka, jednog člana bira Stručno vijeće Muzeja iz svojih redova, dok jednog člana biraju svi radnici sukladno Zakonu o radu.

Članovim Upravnog vijeća mandat traje četiri godine.

Za člana Upravnog vijeća iz stavka 2. ovog članka osnivač može imenovati osobu koja ima završen diplomski sveučilišni ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij.“

**Članak 6.**

U točki 17. tekst: „ili deset godina rada u kulturi, znanosti ili drugom odgovarajućem području vezanom uz djelatnost muzeja“ zamjenjuje se tekstom: „ili deset godina rada u kulturi, znanosti i obrazovanju.“

**Članak 7.**

Točka 19. mijenja se i glasi: „Stručno vijeće muzeja čine u pravilu svi stručni muzejski djelatnici muzeja i ravnatelj Muzeja.“

**Članak 8.**

Točka 23. mijenja se i glasi: *„O stjecanju, opterećivanju, davanju u zakup i otuđivanju nekretnina odlučuje Upravno vijeće uz prethodnu suglasnost Osnivača.*

*O stjecanju i otuđivanju ostale imovine do vrijednosti 50.000,00 kuna odlučuje ravnatelj samostalno, iznad 50.000,00 kuna do 200.000,00 kuna odlučuje ravnatelj uz prethodnu suglasnost Upravnog vijeća, a iznad iznosa od 200.000,00 kuna odlučuje ravnatelj uz prethodnu suglasnost Upravnog vijeća i osnivača.“*

**Članak 9.**

Ova Odluka stupa na snagu osmog dana od dana objave u "Službenom glasniku Grada Šibenika".

KLASA: 611-05/22-01/

URBROJ: 2182-1-02/1-22-2

Šibenik, 2022.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović